Bejaarde fietsryer sterfFoto: Netcare911 ŉ Bejaarde fietsryer is Dinsdagaand dood nadat hy deur ŉ Toyota 4×4 in Pretoria raakgery is. Chris Botha, ŉ woordvoerder van Netcare911, sê die ongeluk het omstreeks 16:15 in Lynnwoodweg in die ooste van Pretoria plaasgevind. “Die man het aan die kant van die pad gery toe die 4×4 hom getref het. Dit is nog nie seker hoe die ongeluk plaasgevind het nie, die polisie ondersoek die voorval,” het Botha gesê. Die man se liggaam is op die pad aangetref. Hy was reeds dood toe paramedici daar opdaag.